stanford-oval/wikipedia huggingface dataset:
สตรีทไฟเตอร์ V
แหล่งข้อมูลอื่น

เว็บไซต์ทางการ
ストリートファイターV 公式サイト เก็บถาวร 2016-06-12 ที่ เวย์แบ็กแมชชีน
シャドルー格闘家研究所
โรแมนซ์ออฟเดอะทรีคิงดัมส์ IV: วอลออฟไฟร์

| โรแมนซ์ออฟเดอะทรีคิงดัมส์ IV: วอลออฟไฟร์ |
| --- | --- |
ภาพหน้าปกเวอร์ชันเพลย์สเตชันในทวีปอเมริกาเหนือ
ผู้พัฒนา: โคเอ/อีนิส
ผู้จัดจำหน่าย: โคเอ
ชุด: โรแมนซ์ออฟเดอะทรีคิงดัมส์
เครื่องเล่น: พีซี-9801, เอฟเอ็ม ทาวส์, ซูเปอร์แฟมิคอม, ทรีดีโอ อินเตอร์แอกทีฟมัลติเพลเยอร์, เซกา 32เอกซ์, เพลย์สเตชัน, แซตเทิร์น, วินโดวส์ 3.x
วางจำหน่าย:  กุมภาพันธ์ ค.ศ. 1994 พีซี-98ญี่ปุ่น: กุมภาพันธ์ ค.ศ. 1994ซูเปอร์แฟมิคอมญี่ปุ่น: 9 ธันวาคม ค.ศ. 1994 อเมริกาเหนือ: กรกฎาคม ค.ศ. 1995ทรีดีโอญี่ปุ่น: 26 มีนาคม ค.ศ. 1995เอ็มเอส-ดอสญี่ปุ่น: 28 เมษายน ค.ศ. 1995 อเมริกาเหนือ: 30 พฤศจิกายน ค.ศ. 1995แซตเทิร์นญี่ปุ่น: 28 เมษายน ค.ศ. 1995 อเมริกาเหนือ: ค.ศ. 199532เอกซ์ญี่ปุ่น: 28 กรกฎาคม ค.ศ. 1995เพลย์สเตชันญี่ปุ่น: 29 กันยายน ค.ศ. 1995 อเมริกาเหนือ: 10 มีนาคม ค.ศ. 1996 
แนว: วางแผนผลัดกันเล่น
รูปแบบ: ผู้เล่นเดี่ยว, หลายผู้เล่น
โรแมนซ์ออฟเดอะทรีคิงดัมส์ IV: วอลออฟไฟร์ (อังกฤษ: Romance of the Three Kingdoms IV: Wall of Fire) ได้รับการเปิดตัวในชื่อ ซังโงกูชิ IV (ญี่ปุ่น: 三國志IV) ในประเทศญี่ปุ่น เป็นเกมที่สี่ในซีรีส์โรแมนซ์ออฟเดอะทรีคิงดัมส์ของเกมกลยุทธ์ผลัดกันเล่นที่ผลิตโดยบริษัทโคเอ และอิงจากนวนิยายอิงประวัติศาสตร์เรื่องสามก๊ก ซึ่งโรแมนซ์ออฟเดอะทรีคิงดัมส์ IV: วอลออฟไฟร์ เป็นเกมสุดท้ายในซีรีส์ที่จะวางจำหน่ายสำหรับคอมพิวเตอร์ส่วนบุคคลในสหรัฐไปจนถึงโรแมนซ์ออฟเดอะทรีคิงดัมส์ XI และนี่เป็นเกมโรแมนซ์ออฟเดอะทรีคิงดัมส์ภาคสุดท้ายที่จะวางจำหน่ายในระบบซูเปอร์แฟมิคอม
รูปแบบการเล่น

รูปแบบการเล่นโดยทั่วไปจะคล้ายกับภาคที่แล้ว
หกสถานการณ์ในเกมนี้มีการระบุไว้ดังต่อไปนี้:
ตั๋งโต๊ะเข้ายึดอำนาจลกเอี๋ยง (ค.ศ. 189)
ขุนพลผงาดฟ้าเร่ร่อน ณ ที่ราบภาคกลาง (ค.ศ. 194)
เล่าปี่หาที่พักพิงในอำเภอซินเหย่ (ค.ศ. 201)
มังกรหลับบินข้ามผาแดง (ค.ศ. 208)
สิ้นสุดราชวงศ์ฮั่น - กำเนิดสามก๊ก (ค.ศ. 221)
ดาวตกที่ทุ่งราบอู่จั้ง (ค.ศ. 235)
กราฟิกได้รับการปรับปรุงในภาคนี้ และมีคุณสมบัติเพิ่มเติม เช่น:
เรือรบสามารถทำให้เรือรบลำอื่นติดไฟได้
นักธนูสามารถยิงธนูเพลิงใส่ทหารและแคทะพัลต์อื่น ๆ ได้
สามารถเรียกชนเผ่าป่าเถื่อนเพื่อทำการโจมตีในดินแดนของศัตรูได้
พันธมิตรสามารถเกิดขึ้นได้ระหว่างผู้เล่นและขุนศึกคนอื่น ๆ แต่สิ่งเหล่านี้จะไม่ถาวร
ชุดเพาเวอร์-อัป

ได้มีการเปิดตัวชุดเพาเวอร์-อัป แยกต่างหากสำหรับเกมพีซีเวอร์ชันภาษาจีนและญี่ปุ่น ซึ่งช่วยให้ปรับแต่งตัวละครในเกมเพิ่มเติมได้ โดยพอร์ตเพลย์สเตชัน และเซกา แซตเทิร์น ของเกมดังกล่าวมีชุดเพาเวอร์-อัป
ทั้งนี้ สถานการณ์เพิ่มเติมสามสถานการณ์ (สองสถานการณ์แรกไม่ได้อิงจากนวนิยาย) มีอยู่ในเวอร์ชันชุดเพาเวอร์-อัป ได้แก่:
วายร้ายแย่งชิงอำนาจของราชวงศ์ฮั่น - การรวมชาติของจีน (ค.ศ. 189)
สามผู้ยิ่งใหญ่แย่งชิงอำนาจในประเทศจีนที่ถูกทำลายจากสงคราม (ค.ศ. 190)
กำเนิดผู้นำชนเผ่าป่าเถื่อน (ค.ศ. 225)
การตอบรับ

นิตยสารเกมโปรให้การวิจารณ์เวอร์ชันซูเปอร์แฟมิคอมในเชิงบวก โดยยกย่องกราฟิกและเสียงที่อัปเกรด ดนตรีที่ "ละเอียดอ่อนและผ่อนคลาย" และ "ระบบเมนูที่ลึกหลายชั้น" ซึ่งพวกเขากล่าวว่าเป็นเกมที่เข้าถึงได้ง่ายที่สุดในซีรีส์จนถึงปัจจุบัน พวกเขาสรุปว่า "แน่นอนว่าการดูตัวเลขที่เพิ่มขึ้นและลดลงจะทำให้คุณตื่นเต้นกับเกมโคเอทุกเกม แต่คราวนี้กราฟิกที่ได้รับการปรับปรุงและอินเทอร์เฟซคำสั่งที่ราบรื่นดูเหมือนจะซ่อนตัวเลขที่อยู่เบื้องหลังการวางอุบายทางการเมืองและกลยุทธ์การต่อสู้ ภาควอลออฟไฟร์เพิ่มความเผ็ดร้อนให้แก่เกมโรแมนซ์" ส่วนนิตยสารเนกซ์เจเนอเรชันได้วิจารณ์เวอร์ชันซูเปอร์แฟมิคอมของเกมดังกล่าว และกล่าวว่า "มันสวยงาม, ลึกซึ้ง และน่าดึงดูด แต่มันก็เป็นมากกว่าสิ่งเดียวกัน"
เมื่อเปิดตัว นิตยสารแฟมิคอมซือชินได้ให้คะแนนเกมเวอร์ชันเซกา แซตเทิร์น ที่ 28 คะแนนจากคะแนนเต็ม 40 คะแนน ต่อจากนั้น ได้ให้คะแนนเวอร์ชัน 32เอกซ์ ที่ 27 คะแนนจากคะแนนเต็ม 40 คะแนน ส่วนนักวิจารณ์ทั้งสี่รายของนิตยสารอิเล็กทรอนิกส์เกมมิงมันทลีได้ชมเชยรูปแบบการเล่นที่น่าติดตาม, ความสามารถในการสร้างนายพลแบบกำหนดเอง และระดับความลึก รวมทั้งได้แสดงความคิดเห็นว่าฟูลโมชันวิดีโอของเวอร์ชันแซตเทิร์นเป็นการอัปเกรดที่ยอดเยี่ยมสำหรับเกมดังกล่าว ด้านโบร' บัซ แห่งนิตยสารเกมโปรนั้น แม้ว่าเขาจะยกย่องอินเทอร์เฟซและรูปแบบการเล่นที่คุ้มค่า แต่กลับมองว่าเวอร์ชันแซตเทิร์น "แทบจะเหมือนกันทุกประการ" กับเวอร์ชันซูเปอร์แฟมิคอม
นักวิจารณ์ของนิตยสารเนกซ์เจเนอเรชันให้ความเห็นว่าเวอร์ชันเพลย์สเตชันไม่ได้แตกต่างไปจากเวอร์ชันซูเปอร์แฟมิคอมโดยสิ้นเชิง และขาดการรองรับเพลย์สเตชัน เมาส์ เขาประเมินตัวเกมว่าเป็นการปรับแต่งสูตรที่บริษัทโคเอใช้มาหลายปีแล้วทั้งในซีรีส์โรแมนซ์ออฟเดอะทรีคิงดัมส์และซีรีส์โนบูนางะส์แอมบิชัน ซึ่งเขาตัดสินว่าด้วยเหตุนี้ เกมนี้จึงเป็นภาคที่ดีที่สุดของซีรีส์ที่โดดเด่น แต่จะรู้สึกคุ้นเคยต่อแฟนพันธุ์แท้ของโคเอมากเกินไป ส่วนนักวิจารณ์ของนิตยสารเกมโปรรู้สึกไม่ประทับใจกับเกมนี้ เขาตั้งข้อสังเกตว่ามันขาดการปรับปรุงรุ่นต่อไปนอกเหนือจากฟูลโมชันวิดีโอ และเปรียบเทียบเกมอย่างไม่น่าพอใจกับไอเอิร์นสตอร์มที่มีอยู่ในสมัยเดียวกัน
แหล่งข้อมูลอื่น

Japan Gamecity RTK4 page
Romance of the Three Kingdoms IV: Wall of Fire ที่ MobyGames
ไฟนอลแฟนตาซี XIII

| ไฟนอลแฟนตาซี XIII |
| --- | --- |
ปกเกมฉบับวางจำหน่ายในยุโรป
ผู้พัฒนา: สแควร์เอนิกซ์
ผู้จัดจำหน่าย: สแควร์เอนิกซ์
กำกับ: โมโตมุ โทริยามะ 
อำนวยการผลิต: โยะชิโนะริ คิตะเซะ
ศิลปิน: เทะสึยะ โนะมุระ นะโอะ อิเกะดะ
เขียนบท: โมะโตะมุ โทะริยะมะ ไดซุเกะ วะตะนะเบะ
แต่งเพลง: มะซะชิ ฮะมะอุซุ
ชุด: ไฟนอลแฟนตาซี แฟบูลา โนวา คริสตัลลิส
เอนจิน: Crystal Tools
เครื่องเล่น: เพลย์สเตชัน 3   เอกซ์บอกซ์ 360   วินโดวส์
วางจำหน่าย: เพลย์สเตชัน 3JP: 17 ธันวาคม 2009 ทั่วโลก: 9 มีนาคม 2010เอ็กซ์บอกซ์ 360ทั่วโลก: 9 มีนาคม 2010 JP: 16 ธันวาคม 2010ไมโครซอฟท์ วินโดวส์ทั่วโลก: 9 ตุลาคม 2014ไอโอเอส, แอนดรอยด์JP: 10 เมษายน 2015
แนว: เกมเล่นตามบทบาท
รูปแบบ: ผู้เล่นเดี่ยว
ไฟนอลแฟนตาซี XIII (อังกฤษ: Final Fantasy XIII) เป็นวิดีโอเกมประเภทเกมสวมบทบาท แนวเรื่องวิทยาศาสตร์แฟนตาซี ผลิตและจัดจำหน่ายโดยบริษัทสแควร์อีนิกซ์ให้กับเครื่องเกมเพลย์สเตชัน 3, เอ็กซ์บ็อกซ์ 360 และต่อมาได้รับการพอร์ตลงระบบไมโครซอฟท์วินโดวส์ ออกจำหน่ายในประเทศญี่ปุ่นเมื่อธันวาคม พ.ศ. 2552 และออกจำหน่ายทั่วโลกเมื่อมีนาคม พ.ศ. 2553 เป็นเกมหลักลำดับที่ 13 ในชุด ไฟนอลแฟนตาซี ระบบของเกมเน้นการต่อสู้ที่มีจังหวะรวดเร็ว ผู้เล่นสามารถพัฒนาตัวละครผ่านคริสตาเรียม และใช้ระบบพาราไดม์ในการเลือกความสามารถที่ตัวละครจะใช้ในการต่อสู้ เกมนี้ยังคงมีองค์ประกอบบางอย่างที่พบได้ร่วมกันในเกมชุดไฟนอลแฟนตาซี เช่น การอัญเชิญมนตร์อสูร โชโคโบะ และเรือเหาะ เป็นต้น
เนื้อเรื่องของเกมดำเนินอยู่ในดินแดนลอยฟ้าโคคูน ปกครองโดยรัฐบาลเดอะแซงค์ทัม ซึ่งมีคำสั่งให้กวาดล้างประชาชนทุกคนที่ได้สัมผัสกับพัลส์ โลกเบื้องล่างอันน่ารังเกียจ
เกมนี้เริ่มพัฒนาตั้งแต่ พ.ศ. 2547 และเปิดตัวครั้งแรกในงาน E3 พ.ศ. 2549 แต่เดิมมีแผนจะให้เป็นเกมหลักของเกม ไฟนอลแฟนตาซี ชุด ฟาบูลา โนวา คริสตาลิส และเป็นเกมแรกที่ใช้เอนจินที่ชื่อว่าคริสตัลทูลส์ซึ่งพัฒนาโดยสแควร์อีนิกซ์เอง ไฟนอลแฟนตาซี XIII ได้รับคำวิจารณ์ในเชิงบวกเป็นส่วนใหญ่จากนิตยสารเกมหัวต่างๆ ซึ่งส่วนใหญ่ชื่นชมงานภาพ การนำเสนอ และระบบการต่อสู้ ในขณะที่เนื้อเรื่องของเกมได้รับคำวิจารณ์แบบก้ำกึ่ง โดยเฉพาะเรื่องความเป็นเส้นตรงของเนื้อเรื่องเมื่อเทียบกับเกมภาคก่อนๆ ใน พ.ศ. 2552 เกมนี้ขายในประเทศญี่ปุ่นได้ 1.7 ล้านชุด กลายเป็นเกมไฟนอลแฟนตาซีภาคที่ขายได้เร็วที่สุดเท่าที่เคยมีมาในขณะนั้น จนถึง พ.ศ. 2556 เกมนี้ถูกขายไปแล้วกว่า 6 ล้านชุดทั่วโลก และมีภาคต่ออีก 2 ภาค ได้แก่ ไฟนอลแฟนตาซี XIII-2 (พ.ศ. 2554) และ ไลท์นิงรีเทิร์นส์: ไฟนอลแฟนตาซี XIII (พ.ศ. 2556)
ระบบการเล่น > การต่อสู้

ไฟนอลแฟนตาซีภาคนี้มีตัวละครที่บังคับได้ในฉากต่อสู้ 3 ตัว การบังคับตัวละครสามารถบังคับได้อิสระเพียงตัวเดียว ส่วนอีกสองตัวจะใช้ระบบออปติมา หรือพาราไดม์ในภาคภาษาอังกฤษ เพื่อกำหนดบทบาทตัวละครว่าจะเน้นการกระทำแบบใดในการต่อสู้ โดยออปติมาจะมีทั้งหมด 6 แบบ ซึ่งทั้ง 6 แบบสามารถตั้งให้ตัวละครที่ควบคุมได้สูงสุด 6 ชุด โดยระหว่างการต่อสู้สามารถเปลี่ยนแผนของกลุ่ม แต่ไม่สามารถเปลี่ยนแผนเฉพาะตัวได้ โดยออปติมาทั้งหมด มีดังนี้
| ชื่ออังกฤษ | ชื่อญี่ปุ่น อักษรโรมัน | ชื่อญี่ปุ่น อักษรคะตะกะนะ | คำอธิบาย |
| --- | --- | --- | --- |
| Commando-COM | Attacker-ATK | アタッカー | โจมตีอย่างรุนแรง |
| Ravager-RAV | Blaster-BLA | ブラスター | โจมตีต่อเนื่องและโจมตีด้วยเวทย์เพื่อเพิ่มแถบเบรก |
| Sentinal-SEN | Defender-DEF | ディフェンダー | ป้องกันตนเองและเพื่อน |
| Saboteur-SAB | Jammer-JAM | ジャマー | สร้างความรำคาญด้วยเวทย์สายตัดกำลัง |
| Medic-MED | Healer-HLR | ヒーラー | ฟื้นฟูพลังชีวิต |
| Synergist-SYN | Enhancer-ENH | エンハンサー | เสริมความแข็งแกร่งด้วยเวทย์สนับสนุน |
ก่อนการต่อสู้ ตัวละครจะสามารถเห็นตัวศัตรู และค่าพลังชีวิต (HP) ของศัตรูได้ก่อนการต่อสู้ เมื่อสัมผัสศัตรูจะมีการตัดคัทซีนเข้าสู่ฉากต่อสู้แทบจะทันที และเมื่อจบการต่อสู้ เกมจะแสดงเวลาในการกำจัดศัตรู คอมโบสูงสุด จำนวนการโจมตีเบรก และการประเมินการต่อสู้ในแต่ละรอบ แสดงเป็นจำนวนดาว สูงสุดที่  5 ดาว
สำหรับระบบการต่อสู้จะนำระบบแอกทีฟไทม์แบทเทิล (ATB) กลับมาใช้อีกครั้ง โดยเป็นการใส่คำสั่งโดยมีการกำหนดในแต่ละคำสั่งว่าจะใช้แถบ ATB กี่หลอด (เรียกค่า ATB ในแต่ละคำสั่งว่า "คอสต์พอยท์") เมื่อใส่คำสั่งแล้วเมื่อแถบเวลาเต็มตัวละครจะดำเนินการอย่างต่อเนื่องจนหมดเทิร์นของตัวละครนั้นๆ ดังนั้นเวทมนตร์ในภาคนี้จะไม่ใช้ค่า MP จำนวนหลอด ATB จะเพิ่มเมื่อมีเหตุการณ์สำคัญ เช่น ได้มนต์อสูร เป็นต้น นอกจากนี้ ยังมีคำสั่งบางส่วนที่ต้องใช้ค่าเทคนิค (TP) ซึ่ง TP จะเพิ่มมาเมื่อจบการต่อสู้ เช่น การดูข้อมูลศัตรู การเรียกมนต์อสูรประจำตัว และเวทย์บางชนิด เป็นต้น โดยในเทรลเลอร์แรกที่ออกมานั้น คำสั่งจะเรียงลงมาในแนวตั้ง และมีการกำหนดค่า ATB สูงสุด แต่ในตัวเกมจริงคำสั่งจะเรียงในแนวนอน 2 แถว และ ATB จะแสดงเฉพาะเวลารอคำสั่ง ซึ่งสามารถใส่คำสั่งได้สูงสุด 6 คำสั่ง
สถานะเบรก หรือสแต็กเกอร์ในภาคภาษาอังกฤษ เป็นระบบใหม่ในภาคนี้ โดยเมื่อตัวละครโจมตีต่อเนื่องจนศัตรูตอบโต้ไม่ได้ในระยะเวลาหนึ่ง ตัวศัตรูจะเรืองแสงสีเหลือง เมื่อผู้เล่นโจมตีศัตรูในสภาวะนี้จะเกิดความรุนแรงมาก สถานะเบรกมีระยะเวลาจำกัด เมื่อแถบเชนที่มุมขวาบนของจอลดลงจนหมด ภาวะเบรกจะสิ้นสุดลง หากตัวละครมีการพัฒนามาก อาจโจมตีศัตรูในสถานะเบรกได้ถึงหลักหมื่น
มนต์อสูรในภาคนี้ได้จากการต่อสู้เช่นเดียวกับไฟนอลแฟนตาซี XII และมีส่วนร่วมกับตัวละครในการต่อสู้มากขึ้น โดยระบบที่เรียกว่า ไดรฟ์โหมด หรือเกสตัลท์โหมดในภาคภาษาอังกฤษ โดยอสูรจะแปลงเป็นพาหนะให้ตัวละครขับขี่เพื่อใช้ท่าโจมตีพิเศษที่สามารถใช้ได้เฉพาะโหมดนี้ แต่ละคนจะมีมนต์อสูรได้เพียงคนละหนึ่งตัวเท่านั้น ยกเว้นสโนว์ที่มีอสูรพี่น้องฝาแฝด ซึ่งระดับหรือเลเวลของมนต์อสูรจะพัฒนาตามเลเวลของผู้ใช้ นอกจากนี้ มนต์อสูรยังมีบทบาทในเนื้อเรื่องหลักของเกมอีกด้วย
ระบบการเล่น > การพัฒนาตัวละครและอุปกรณ์

การพัฒนาตัวละครในไฟนอลแฟนตาซีภาคนี้จะไม่ใช้ระบบค่าประสบการณ์ แต่จะใช้ระบบคริสตัล (อังกฤษ: Crystallium System) ซึ่งมีความคล้ายคลึงกับระบบกระดานสเฟียร์ในไฟนอลแฟนตาซี X นั่นคือ เมื่อจบการต่อสู้แต่ละรอบ ตัวละครจะได้รับแต้มคริสตัล (อังกฤษ: Crystallium Points:CP) เพื่อเดินในโครงข่ายคริสตัล CP ที่ได้จะมากหรือน้อยขึ้นอยู่กับระดับคริสตัล  (อังกฤษ: Crystallium Level:CL) ซึ่งจะเพิ่มมาเองเมื่อดำเนินเนื้อเรื่องไปเรื่อยๆ เป็นตัวแปรสำคัญ สำหรับโครงข่ายคริสตัล มีลักษณะเป็นข่ายสามมิติ โดยในโครงข่ายจะแบ่งออกเป็น 6 สายตามสายของออปติมา แต่ละสายประกอบด้วยอบิลิตี้ที่จับกันเป็นรูปแผ่นจาน และมีอบิลิตี้อื่นๆ แตกสาขาออกไปรอบๆ การเดินในโครงข่ายจะใช้ค่า CP เป็นตัวเดิน
สำหรับอาวุธในภาคนี้จะมีระดับ (เลเวล) และค่าประสบการณ์ ซึ่งค่าดังกล่าวจะเพิ่มเมื่อผู้เล่นนำวัตถุดิบที่ได้จากมอนสเตอร์และ/หรือสมบัติตามทางมาอัพเกรดอาวุธ เมื่อค่าประสบการณ์เพิ่มถึงระดับหนึ่ง ระดับอาวุธจะเพิ่มขึ้น ซึ่งจะมีผลต่อประสิทธิภาพของอาวุธ รวมทั้งรูปร่างของอาวุธจะมีการเปลี่ยนแปลงด้วย
โครงเรื่อง > โลกทัศน์

ไฟนอลแฟนตาซี XIII จะกล่าวถึงโลกที่มี "ฟาลซี" (fal'Cie) สิ่งมีชีวิตที่มีคริสตัลอยู่ภายใน ผู้คนต่างนับถือฟาลซีเสมือนเทพ ผู้ที่ถูกฟาลซีเลือกให้ทำภารกิจจะเรียกว่า "ลาซี" (l'Cie) เมื่อลาซีทำภารกิจสำเร็จจะเปลี่ยนสภาพเป็นคริสตัลเพื่อรอคำสั่งใหม่ของฟาลซี แต่ถ้าทำไม่สำเร็จจะแปลงสภาพเป็นมอนสเตอร์ที่เรียกว่า "ซีท" (Cie'th)
โลกทัศน์ของภาคนี้แบ่งออกเป็นสองส่วนใหญ่ คือ "โคคูน" และ "พัลส์" หรือชื่อเต็ม "แกรนด์พัลส์" (Gran Pulse) โดยทั้งสองโลกมีฟาลซีเป็นของตนเอง ในเกมประชากรในโคคูนเริ่มกังวลว่าพวกเขาอาจถูกขับมายังพัลส์ โลกที่พวกเขาคิดว่าเป็นเหมือนนรก
โครงเรื่อง > สถานที่ในเกม

| --- | --- |
 โคคูน ไวลด์พีค  ยานเหาะลินด์บลัม  เมืองโบดัม  ป่าสีขาวกาปรา  เมืองพาลัมโพลัม  ลุ่มน้ำซันเรส  ทะเลสาบเซลา  นครนอติลุส  ฐานทัพเวหาพาราเมเกีย  ฟิฟธ์อาร์ค  มหานครเอเดน  ออร์แฟนเครเดิล:  พัลส์ เขตชายขอบ  โบราณสถานฟาลซี  ทะเลสาบบิลจ์  หุบเขามีเดีย  ทุ่งอาคิลิท  ภูเขายาจัส  หอคอยเทจิน  เมืองโอร์บะ
โครงเรื่อง > เนื้อเรื่อง

ไฟนอลแฟนตาซี XIII แบ่งเนื้อเรื่องออกเป็น 2บท เนื้อหาเป็นการผจญภัยของตัวละครหลักหกตัว ตั้งแต่การเดินทางโดยรถไฟจากโคคูนสู่พัลส์ การกลายเป็นลาซี การต่อสู้กับรัฐบาลศักดิ์สิทธิ์ของพัลโคคูน (แซงค์ทัม) นำโดยการานธ์หรือฟาลซีบาแทนเดอร์ลัส ราชาแห่งโคคูนฟาลซีที่ต้องการทำลายโคคูนไปจนถึงการช่วยเหลือมิให้โคคูนตกลงสู่พัลส์
รัฐบาลศักดิ์สิทธิ์ของโคคูน ซึ่งการานธ์ ไดส์ลีย์ เป็นผู้นำ มีเป้าหมายหลักคือ การเปิดประตูแห่งความตายเพื่อเรียกให้ผู้สร้างโลกกลับมา จึงสร้างความหวาดกลัวเหล่าลาซีจากพัลส์แก่มนุษย์บนโคคูน แต่การจำแนกเหล่าลาซีที่ปะปนกับมนุษย์ทั่วไปนั้นทำได้ยาก จึงต้องส่งกลุ่มคนที่ต้องสงสัยทั้งหมดไปยังพัลส์ โลกเบื้องล่างที่ประชากรในโคคูนต่างหวาดกลัว คนกลุ่มที่ถูกส่งมายังพัลส์ในช่วงต้นเกมก็คือ ชาวเมืองโบดัมที่ไลท์นิ่งอาศัยอยู่ นอกจากไลท์นิ่งที่โดยสารขบวนนี้แล้ว ยังมีซาสซ์ที่มีลูกชายเป็นลาซี สโนว์ที่ต้องการตามหาเซร่า น้องสาวของไลท์นิ่งและคู่หมั้นของเขา โฮป และวานิลล์ รวมอยู่ด้วย
เมื่อรถไฟมาถึงเขตชายขอบ ไลท์นิ่งและพรรคพวกได้ปฏิบัติการโจมตีเหล่าทหารของรัฐบาล (ไซคอม) และช่วยเหลือผู้คน จากนั้นจึงมุ่งหน้าไปยังโบราณสถานจากพัลส์ ณ ที่นั้น พวกเขาได้พบกับเซร่า แต่เธอก็กลายเป็นคริสตัลเสียแล้ว กลุ่มตัวเอกจึงไปขอร้องฟาลซีอะนิมาที่เฝ้าโบราณสถานให้ช่วยเซร่า แต่ฟาลซีอนิมากลับเข้าต่อสู้ เมื่อใกล้สิ้นชีพอะนิมาได้ส่งพวกเขาไปหาฟาลซีพัลส์และสาปพวกเขาให้กลายเป็นลาซี
เมื่อทั้งหมดกลายเป็นลาซี จึงได้ออกผจญภัยเพื่อตามหาความจริง และได้เจอกับการานธ์ ซึ่งที่จริงก็คือบาแทนเดอร์ลัส ราชาแห่งฟาลซี ผู้เคืองแค้นออร์แฟน ฟาลซีของพัลส์ที่ทรยศมาอยู่ฝ่ายโคคูน บาแทนเดอร์ลัสต้องการทำลายโคคูนทิ้ง โดยใช้กลุ่มตัวเอกให้เรียกแร็กนาร็อกอีกครั้ง จากนั้นกลุ่มตัวเอกได้ผจญภัยเข้าไปในพัลส์ ผ่านศัตรูโหดร้ายมากมาย จนกระทั่งได้เจอกับบาแทนเดอร์ลัสอีกครั้ง บาแทนเดอร์ลัสได้ฝากให้ปฏิบัติภารกิจทีเขามอบหมายให้สำเร็จ และทิ้งยานไว้ให้ตัวเอกกลับไปยังโคคูน เมื่อกลุ่มตัวเอกกลับไปยังโคคูนก็พบว่า สัตว์ขนาดมหึมาจากพัลส์ได้มุ่งตรงเข้าสู่โคคูนเป็นจำนวนมาก ทุกคนจึงฝ่าพวกมันไปยังเซ็นทรัลทาวเวอร์ หอคอยกลางมหานครเอเดน เพื่อพบกับบาแทนเดอร์ลัสอีกครั้ง
เมื่อมาถึงใจกลางหอคอย กลุ่มตัวเอกได้สู้กับบาแทนเดอร์ลัสเป็นครั้งสุดท้าย เมื่อชนะแล้วทุกคนต่างดีใจยกเว้นไลท์นิ่งที่สังหรณ์ใจบางอย่าง และแล้ว มิเนอร์วา นกที่คอยติดตามบาแทนเดอร์ลัสมาตลอดได้พุ่งเข้ารวมร่างกับบาแทนเดอร์ลัสเป็นออร์แฟน ฟาลซีผู้สร้าง และกำลังจะเป็นผู้ทำลายโลกทั้งสอง ออร์แฟนได้ทรมานวานิลล์และฟาง สองผู้รอดชีวิตจากสงครามเมื่อ 600 ปีก่อน และเป็นผู้เรียกแร็กนาร็อกมาทำลายโลก โดยหวังให้เรียกมนต์อสูรตนนั้นออกมาอีกครั้ง แต่ด้วยพลังของเพื่อนทุกคนทำให้ทั้งสองควบคุมสติและร่วมมือกันกำจัดออร์แฟนจนสำเร็จ
เมื่อออร์แฟนสิ้นชีพ ก็เปรียบเหมือนแกนค้ำจุนโคคูนได้ทลายลงด้วย โคคูนกำลังจะร่วงลงสู่พัลส์ วานิลล์และฟางจึงประสานใจกันเกิดเป็นแร็กนาร็อกที่ไม่ได้เป็นผู้ทำลายอีกต่อไป หากแต่เป็นผู้คุ้มครองโคคูน แร็กนาร็อกได้แปลงพลังของตนและของพัลส์ทั้งหมดเป็นเสาคริสตัลค้ำโคคูนไม่ให้ตกลงสู่พัลส์ ทำให้มนุษย์รอดพ้นหายนะครั้งใหญ่นี้ได้
ตัวละคร > กลุ่มตัวเอก

แคลร์ "ไลท์นิ่ง" ฟารอน อายุ 31 ปี อดีตทหารหญิงแห่งโคคูน ใช้ดาบที่มีไกปืนเป็นอาวุธ  คริสตัลประจำตัวเธอมีรูปร่างเป็นดอกกุหลาบ และอสูรประจำตัวคือ โอดิน ธาตุสายฟ้า ที่สามารถแปลงเป็นม้าได้ เทตซึยะ โนะมุระ ผู้ออกแบบตั้งใจออกแบบให้เหมือนคลาวด์ สไตรฟ์ เวอร์ชันผู้หญิง และชื่อจริงของเธอก็เป็นคำภาษาฝรั่งเศสที่มีความหมายว่าสายฟ้าเช่นเดียวกับฉายาของเธออีกด้วย โดย มายะ ซาคาโมโตะ ผู้เคยพากย์เสียงแอริสใน ไครซิส คอร์: ไฟนอลแฟนตาซี VII เป็นผู้ให้เสียงพากย์ญี่ปุ่น ส่วนเสียงพากย์อังกฤษเป็นของ อาลี ฮิลลิส
สโนว์ วิลเลอร์ส อายุ 31 ปี หัวหน้ากลุ่ม "โนระ" กลุ่มต่อต้านรัฐบาลโคคูน มีรอยสักที่แขนซ้าย มีอาวุธเป็นเสื้อโค้ทที่จะมีพลังเปลี่ยนไปเมื่อใส่ปลอกแขน และมีอสูรประจำตัวคือ ศิวะ ธาตุน้ำ ซึ่งในภาคนี้เป็นฝาแฝดชื่อ นิกซ์ กับ สตีเรีย ที่สามารถแปลงเป็นมอเตอร์ไซค์ได้ สโนว์มีชื่อเล่นในหมู่ทีมสร้างเกมว่า "Mr. 33 cm" ตามขนาดรองเท้าที่เขาใส่ ให้เสียงพากย์ญี่ปุ่นโดย ไดสุเกะ โอโนะ ผู้เคยพากย์เสียง พริสแมน ใน ร็อกแมน เอ็กเซ่ แอ็กเซส,เซบาสเตียน มิคาเอลิส ใน Kuroshitsuji และทรอย เบเคอร์ ผู้เคยให้เสียงพากย์ นากิ สปริงฟิลด์ ในคุณครูจอมเวท เนกิมะ! ฉบับอเมริกา เป็นผู้ให้เสียงพากย์อังกฤษ
โอลบา เดีย วานีล อายุ 29 ปี ลาซีของพัลส์ ผู้รอดชีวิตจากสงครามล้างโลกพัลส์เมื่อ 500 ปีก่อน พร้อมกับแฟง และมีพลังในการเรียกแร็กนาร็อก สัตว์อสูรสุดยอดที่พร้อมทำลายล้างทุกสิ่ง มีมนต์อสูรประจำตัวคือ เฮกาตอนคริส ธาตุดิน ที่สามารถแปลงเป็นปืนสองขาคล้ายมาโดอาร์เมอร์หรือมาจิเทคในไฟนอลแฟนตาซี VI ได้ ให้เสียงพากย์โดย ยูคาริ ฟุกุอิ ผู้เคยพากย์เสียง ทีนา แบรนด์ฟอร์ด ใน ดิสซิเดีย:ไฟนอลแฟนตาซี
ซาร์ซ คัทซ์รอย อายุ 40 ปี ชายผิวเข้ม ผมแอฟโฟร มีลูกโจโคโบะที่ซื้อมาให้ลูกชายซ่อนในผม ถือปืนพิสตอลเป็นอาวุธ ซาร์ซมีลูกชายชื่อ ดาจฮ์ มีอสูรประจำตัวคือ บรุนฮิลเด ธาตุไฟ ที่สามารถแปลงเป็นรถแข่งคล้ายรถสูตรหนึ่งได้ เท็ดสึยะ โนะมุระ ได้แรงบันดาลใจการออกแบบซาร์ซจากไลโอเนล ริชชี นักร้องแนวอาร์แอนด์บีชาวอเมริกัน ให้เสียงพากย์ญี่ปุ่นโดย  มาซาชิ เอบาระ และเสียงพากย์อังกฤษโดย เรโน วิลสัน ผู้ให้เสียงพากย์หุ่นมัดแฟล็บ ในภาพยนตร์เรื่อง อภิมหาสงครามแค้น
โอลบา ยุน แฟง อายุ 31 ปี ลาซีจากโลกพัลส์ที่รอดชีวิตมาพร้อมวานีลจากสงครามเมื่อ 500 ปีก่อน มีพลังเรียกแร็คนาร็อกได้เช่นเดียวกับวานิลลา  ใช้หอกที่สามารถแปลงเป็นกระบองสามท่อนได้เป็นอาวุธ และมีบาฮามุท ธาตุความมืด เป็นอสูรประจำตัว เกสตัลท์โหมดของบาฮามุทคือร่างมังกร เดิมทีโนะมุระออกแบบแฟงให้เป็นผู้ชาย เพื่อให้สอดคล้องกับเนื้อหาของเกม แต่เปลี่ยนเป็นเพศหญิงในภายหลัง
โฮป เอสไทม์ อายุ 14 ปี เด็กชายผมบลอนด์ สูญเสียแม่ไปจากการโจมตีของรัฐบาลโคคูนในช่วงต้นเกม ใช้บูมเมอร์แรงเป็นอาวุธ มีอสูรประจำตัวคือ อเล็กซานเดอร์ ธาตุแสง ซึ่งสามารถแปลงเป็นป้อมปราการได้ ให้เสียงพากย์ญี่ปุ่นโดย ยูกิ คาจิ ผู้ให้เสียง ฟีเนียน ใน Kuroshitsuji และเสียงพากย์อังกฤษโดย วินเซนต์ มาร์เตลลา
ตัวละคร > ฟาลซีที่สำคัญ

ออร์แฟน ฟาลซีแห่งอาทิตย์ รูปร่างกงจักร ผู้ทรยศกาเรนธ์ ราชาแห่งฟาลซีย์ และสร้างโลกโคคูนขึ้นมาร่วมกับฟาลซีตนอื่นๆ เพื่อเป็นที่พำนักของมนุษย์หลังสงครามเมื่อ 500 ปีก่อน ในเกมออร์ฟานได้จำแลงกายเป็นมิเนอร์วา นกคู่กายบัลดันเดอร์ เมื่อเขาถูกพวกตัวเอกกำจัด ออร์แฟนได้รวมร่างกับบัลดันเดอร์และเป็นบอสสุดท้ายของเกม ชื่อของออร์แฟนมาจากออร์แฟนิม คณะเทพผู้ดูแลบัลลังก์ของพระเจ้าซึ่งปรากฏในคัมภีร์ของศาสนายูดาย ให้เสียงพากย์ญี่ปุ่นโดยมะซะรุ ชิโนสุกะ (ร่างแรก) และฮิโระ ชิโมะโนะ (ร่างสอง) ส่วนผู้พากย์เสียงอังกฤษในร่างแรก คือ เอส. สก็อต บุลล็อก ร่วมกับจูเลีย เฟลตเชอร์ ผู้เคยพากย์เสียงยูนาเลสกาในไฟนอลแฟนตาซี X และจัดจ์เดรสในไฟนอลแฟนตาซี XII ในร่างที่สอง พากย์เสียงอังกฤษโดย ไมเคิล ซินเตอนิคลาส
บาร์ธานเดลุส ราชาแห่งฟาลซี มีอีกร่างหนึ่งเป็น กาเรนธ์ ไดน์สลีย์ ผู้นำรัฐบาลศักดิ์สิทธิ์แห่งโคคูน ชื่อของบาร์ธานเดลุสมาจากบัลดันเดอร์ สัตว์ประหลาดตามตำนานของกลุ่มชนเจอร์มานิค ให้เสียงพากย์ญี่ปุ่นโดยมะซะรุ ชิโนสุกะ และเสียงพากย์อังกฤษโดยเอส. สก็อต บุลล็อก ผู้เคยพากย์เสียงโลกอส ในไฟนอลแฟนตาซี X-2
อะนิมา ฟาลซีตนแรกที่กลุ่มตัวเอกได้สู้ อะนิมาเคยเป็นชื่อมนต์อสูรในไฟนอลแฟนตาซี X
คุจาตา ฟาลซีประจำโรงงานในหุบเขาเอรีด เป็นผู้มอบหมายภารกิจให้ดาจฮ์ ลูกชายของซาร์ซ คุจาตาเคยเป็นชื่อมนต์อสูรในไฟนอลแฟนตาซี VII
คาร์บังเคิล ฟาลซีผู้ปกป้องเมืองพาลัมโพลัม
ฟีนิกซ์ ฟาลซีแห่งโคคูนผู้สร้างแสงสว่าง
ดาฮากา ฟาลซีประจำหอคอยเทจินในพัลส์ที่ตัวเอกต้องสู้ก่อนผ่านไปยังหมู่บ้านโอร์บะ ดาฮากาเคยเป็นชื่อบอสตนหนึ่งในไฟนอลแฟนตาซี IX
อะโตมอส ฟาลซีแห่งพัลส์ที่กลุ่มตัวเอกใช้ในการเดินทางช่วงสั้นๆ
บิสมาร์ก ฟาลซีรูปร่างปลาผู้เฝ้าทะเลสาบ บิสมาร์กเคยเป็นชื่อมนต์อสูรในไฟนอลแฟนตาซี VI
ไตตัน ฟาลซีแห่งพัลส์ มีรูปร่างสูงใหญ่ ในเกมจะมีภารกิจที่เกี่ยวข้องกับไตตันอยู่ด้วย
เอเดน ฟาลซีประจำมหานครเอเดนและเป็นฟาลซีตนแรกที่ตัวเอกพบในหอคอยออร์แฟนเครเดิล ดันเจี้ยนสุดท้ายของเกม เอเดนเคยเป็นชื่อมนต์อสูรในไฟนอลแฟนตาซี VIII
ดนตรี

มะซะชิ ฮะมะอุซุ ผู้ประพันธ์ร่วมดนตรีประกอบเกมภาค X ได้กลับมาทำเพลงให้ภาคนี้ โดยมีวงดุริยางค์ฟิลฮาร์โมนิกแห่งวอร์ซอบรรเลงเพลง ร่วมกับการใช้เสียงสังเคราะห์ เพลงนำของเกมในภาคนี้ชื่อว่า "Because You're Here" (ญี่ปุ่น: 君がいるから, อักษรโรมัน: Kimi ga Iru Kara,ไทย: เพราะมีเธออยู่ตรงนี้) และ Eternal Love ขับร้องโดย ซายูริ ซุงะวาระ ซึ่งทั้งสองเพลงประพันธ์โดย โนะบุโอะ อุเอะมัตสึ สำหรับในเวอร์ชันอเมริกาเหนือจะเปลี่ยนเพลง Kimi ga Iru Kara เป็นเพลง "My Hands" ในอัลบั้ม Echo ของเลโอนา ลิวอิส โดยอัลบั้มเพลงประกอบเกมวางจำหน่ายเมื่อวันที่ 27 มกราคม พ.ศ. 2553 นอกจากนี้ ยังมีอัลบั้มเพลงประกอบเกมเพิ่มเติม Final Fantasy XIII Original Soundtrack PLUS ซึ่งประกอบด้วยเพลงที่นำมาเรียบเรียงใหม่เพื่อใช้ในเกม เพลงจากเวอร์ชันภาษาอังกฤษ เพลงในเทรลเลอร์ และเพลงจากเวอร์ชันทดสอบ วางจำหน่ายเมื่อวันที่ 26 พฤษภาคม พ.ศ. 2553
ดูเพิ่ม

แฟบูลา โนวา คริสตัลลิส: ไฟนอล แฟนตาซี XIII
ไฟนอล แฟนตาซี เวอร์ซัส XIII
ไฟนอล แฟนตาซี อะกิโตะ XIII
| ด ค กไฟนอลแฟนตาซี |
| --- | --- |
เกมหลัก:  ไฟนอลแฟนตาซี  II  III  IV  V  VI  VII (รีเมค, รีเบิร์ธ)  VIII  IX  X  XI  XII  XIII  XIV 1.0  2.0 เฮเวนส์เวิร์ด  สตอร์มบลัด  ชาโดว์บริงเกอส์  เอนด์วอล์คเกอร์  XV  XVI 
เกมอื่น ๆ:  Airborne Brigade  All the Bravest  Artniks  Brave Exvius  Dimensions  Explorers  Mobius  Mystic Quest  Record Keeper  Toki no Suishō  The 4 Heroes of Light  World 
ชุดเกมย่อย:  คริสตัลโครนิเคิลส์  ดิซซิเดีย  แทกติกส์ (เดอะวอร์ออฟเดอะไลออนส์)  แทกติกส์ แอดวานซ์  Theatrhythm Curtain Call  ไทป์-0 HD  Agito  Online 
ภาพยนตร์และแอนิเมชั่น:  Legend of the Crystals  The Spirits Within  อันลิมิตเต็ด  แอดเวนต์ชิลเดรน  บราเธอร์ฮูด  คิงส์เกลฟ 
ตัวละครถาวร:  ซิด  โจโคโบะ  โมกลี 
| ด ค กแฟบูลาโนวาคริสตัลลิส: ไฟนอลแฟนตาซี |
| --- | --- |
ไฟนอลแฟนตาซี XIII:  ไฟนอลแฟนตาซี XIII  XIII-2  ไลท์นิงรีเทิร์นส  ตัวละคร ไลท์นิง  วานีล 
ไฟนอลแฟนตาซี ไทป์-0:  ไฟนอลแฟนตาซี ไทป์-0 เอชดี  อะงิโตะ 
ไฟนอล แฟนตาซี XV:  ไฟนอลแฟนตาซี XV การพัฒนา  บราเธอร์ฮูด (อนิเมะ)  สงครามแห่งราชันย์ (ภาพยนตร์)
เทคเคน แท็กทัวร์นาเมนท์ 2

| เทคเคน แท็กทัวร์นาเมนท์ 2 |
| --- | --- |
ภาพโลโก้ เทคเคน แท็กทัวร์นาเมนท์ 2
ผู้พัฒนา: นัมโค
ผู้จัดจำหน่าย: นัมโค บันได
อำนวยการผลิต: คัตสึฮิโระ ฮาราดะ
ชุด: เทคเคน
เครื่องเล่น: เกมตู้ (นัมโคซิสเต็ม 357)
วางจำหน่าย: เกมตู้ 
แนว: เกมต่อสู้
รูปแบบ: วิดีโอเกมผู้เล่นคนเดียว, เลือกเล่นได้สองคนพร้อมกัน
เกมตู้ เทคเคน แท็กทัวร์นาเมนท์ 2
เทคเคน แท็กทัวร์นาเมนท์ 2 (ญี่ปุ่น: 鉄拳タッグトーナメント2; อังกฤษ: Tekken Tag Tournament 2) เป็นเกมที่ได้รับการวางแผนในลำดับถัดไปของซีรีส์เทคเคน โดยเป็นเกมลำดับที่สองของซีรีส์แท็กทัวร์นาเมนท์ที่มุ่งเน้นการต่อสู้แบบแท็กทีมมากกว่าการสู้แบบหนึ่งต่อหนึ่ง เกมชุดนี้ได้รับการเปิดเผยขึ้นเมื่อวันที่ 18 กันยายน ค.ศ. 2010 ที่งานโตเกคิ ซึ่งตัวละครอย่าง อาสึกะ คาซามะ, จิน คาซามะ, คาซึยะ มิชิมะ และลีโอ เป็นตัวละครที่ได้รับการเปิดเผยว่าจะสามารถเลือกเล่นได้ พร้อมทั้ง เฮย์ฮาจิ มิชิมะ กับลิลี่ ที่ปรากฏในภาพเทรลเลอร์โดยที่ไม่แสดงถึงการเล่นของตัวละครทั้งสองในเกมดังกล่าว ในทวิตเตอร์ของฮาราดะ ซึ่งเป็นโปรดิวเซอร์ของเกมนี้ ได้กล่าวว่าระบบเอนจินของเกมดังกล่าวจะมีลักษณะที่แตกต่างจากที่ใช้ในเทคเคน 6 รูปแบบการเล่นได้ขยายกลยุทธแบบแท็กทีมที่มีอยู่ในเทคเคนแท็กทัวร์นาเมนท์ภาคแรก เพื่อให้สามารถทำการโจมตีต่อเนื่องแบบแท็กทีม และใช้รูปแบบการต่อสู้ผสมผสานร่วมกันได้ เกมชุดนี้ยังได้รับการสืบทอดคุณสมบัติพิเศษจากเทคเคน 6 เช่น การโจมตีแบบ "บาวด์" (ซึ่งเป็นการโจมตีคู่ต่อสู้ที่อยู่กลางอากาศลงพื้นแล้วทำการโจมตีแบบต่อเนื่องที่สามารถขยายต่อไปได้) กับสังเวียนที่มีกำแพงล้อมรอบ รวมทั้งมีการปรับแต่งตัวละครได้อีกด้วย
เกมดังกล่าวจะเริ่มให้บริการครั้งแรกที่ประเทศญี่ปุ่นช่วงฤดูร้อน ค.ศ. 2011 ในขณะที่แผนจัดให้บริการในต่างประเทศ รวมทั้งการผลิตเป็นระบบคอนโซลยังไม่ได้มีประกาศออกมา
ตัวละคร > ตัวละครเดิม

อลิซา บอสโคโนวิช
แอนนา วิลเลี่ยมส์
อาร์เมอร์คิง
อาสึกะ คาซามะ
จุน คาซามะ
เดวิล จิน
เอ็ดดี้ กอร์โด้
จิน คาซามะ
คาสึยะ มิชิม่า/เดวิล
คิง
ลีโอ
ลิลี่ โรช์ฟอร์ท
หลิง เสี่ยวหยู
มาร์แชล ลอว์
นีนา วิลเลี่ยมส์
พอล ฟีนิกซ์
สตีฟ ฟอกซ์
เหลย อู่หลง
ตัวละคร > ตัวละครใหม่

เจซี (จูเลีย ชาง)
แหล่งข้อมูลอื่น

เว็บทางการ "เทคเคน แท็กทัวร์นาเมนท์ 2"[ลิงก์เสีย] (ญี่ปุ่น)
รายชื่อ เก็บถาวร 2019-08-01 ที่ เวย์แบ็กแมชชีน (อังกฤษ)
| ด ค กเทคเคน |
| --- | --- |
ภาคหลัก:  เทคเคน  2  3  4  5 ดาร์กเรซูเรคชัน  6  7  8 
แท็กทัวร์นาเมนท์:  แท็กทัวร์นาเมนท์  แท็กทัวร์นาเมนท์ 2 
ภาคเสริม:  การ์ดแชลเลนจ์  แอดวานซ์  เดธ บาย ดีกรีส์  รีโซลูต  สตรีทไฟเตอร์ X เทคเคน  เทคเคน X สตรีทไฟท์เตอร์ (ถูกยกเลิก)  โปเก็น ทัวร์นาเมนต์  โมบายล์ 
ภาพยนตร์, อนิเมชัน:  เทคเคน  เทคเคน: บลัดเวนเจนซ์  Tekken: ศึกสายเลือด 
ตัวละคร:  จินปาจิ มิชิมะ  คาซึมิ มิชิมะ/เดวิล คาซึมิ  เฮย์ฮาจิ มิชิมะ  คาซึยะ มิชิมะ/เดวิล  จุน คาซามะ/อันโนวน์  จิน คาซามะ/เดวิล จิน/แองเจิล จิน  อาสึกะ คาซามะ  อาร์เมอร์คิง/อาร์เมอร์คิง II  คิง/คิง II  แจ็ค  นีนา วิลเลี่ยมส์  แอนนา วิลเลี่ยมส์  สตีฟ ฟอกซ์  โยชิมิตสึ  คุนิมิตสึ/คุนิมิตสึ II  พอล ฟีนิกซ์  มาร์แชล ลอว์  ฟอเรสท์ ลอว์  ลี เชาลัน/ไวโอเลต  หวัง จินเร  มิเชลล์ ชาง  จูเลีย ชาง/เจย์ซี  กันริว  บรูซ เออร์วิน  เหลย อู่หลง  เบ็ค โต ซัน  ฮวาราง  หลิง เสี่ยวหยู  แพนด้า  คุมะ  อเล็กซ์  โรเจอร์  โรเจอร์ จูเนียร์  แองเจิล  ออการ์  ทรู ออการ์  ก๊อง  คอมบ็อท  โมคุจิน/เท็ตสึจิน  ไบรอัน ฟิวรี่  ไทเกอร์ แจ็คสัน  เอ็ดดี กอร์โด  คริสตี มอนเตโร  มิฮารุ ฮิราโนะ  เรเวน  เคร็ก มาร์ดัค  ฝง เวย  ลิลี่ โรชฟอร์ต  เซอร์เกย์ ดรากูนอฟ  ลีโอ  ซาฟีน่า  มิเกล คาบาเยโร่ โรโฮ  บ็อบ  แนนซี่ MI847J  อาซาเซล  ลาร์ส อเล็กซานเดอร์สัน  อลิซา บอสโคโนวิช  คลาวดิโอ เซราฟีโน  โจซี ริซาล  ลัคกี้ โคลอี  คาตารินา อัลเวส  วิกเตอร์ เชฟวาลิเยร์  เรนะ/เดวิล เรนะ  อาซูเซนา  โกคิ  กีส ฮาวเวิร์ด  น็อคทิส ลูซิส เคลัม  นีแกน